**ROMÂNIA Anexă la HCL nr. 100/2022**

**JUDEȚUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**ACORD DE COLABORARE**

**ÎNTRE MUNICIPIUL CÂMPULUNG MOLDOVENESC ȘI DIRECȚIA SILVICĂ SUCEAVA – OCOLUL SILVIC CRUCEA, GESTIONARUL FONDULUI CINEGETIC NUMĂRUL 5 CHIRIL**

**I. Obiectul acordului de colaborare**

Obiectul prezentului acord de colaborare îl constituie colaborarea interinstituțională dintre:

**Municipiul Câmpulung Moldovenesc,** cu sediul în Câmpulung Moldovenesc, str. 22 Decembrie, nr. 2, județul Suceava, cod fiscal 4842400, tel. 0230314425, reprezentat prin Primar, **Negură Mihăiță.**

şi

**1.2. Direcția Silvică Suceava – Ocolul Silvic Crucea,** cu sediul în \_\_\_\_\_\_\_\_\_\_ str. \_\_\_\_\_\_\_\_\_\_, nr. \_\_\_\_, județul \_\_\_\_\_\_\_\_\_\_, reprezentată prin \_\_\_\_\_\_\_\_\_\_\_\_

conform prevederilor art. 6 alin. (1) lit. w) din Legea vânătorii și a protecției fondului cinegetic nr. 407/2006, cu modificările și completările ulterioare, cu respectarea reglementărilor în vigoare referitoare la conservarea biodiversității faunei cinegetice și la păstrarea echilibrului ecologic.

**II. Principiile și formele de colaborare ale acordului de colaborare**

2.1. Toate problemele legate de interpretarea şi aplicarea dispozițiilor prezentului acord de colaborare vor fi soluţionate prin consultări şi negocieri bazate pe principiile respectului şi înţelegerii reciproce.

2.2. Prezentul acord de colaborare se va derula pe baza următoarelor forme de colaborare:

a) cooperarea şi asistenţa reciprocă în vederea realizării obligaţiilor prezentului acord de colaborare în conformitate cu actele normative ce reglementează activitatea fiecăreia dintre părţi;

b) informarea reciprocă, comunicarea eficientă şi coordonarea acţiunilor în scopul implementării prezentului acord de colaborare;

c) consultarea şi sprijinirea în desfăşurarea activităţilor comune.

**III. Obligaţiile şi responsabilităţile părţilor**

3.1. Gestionarul fondului cinegetic informează unităţile administrativ-teritoriale de pe raza fondului cinegetic cu privire la:

a) îndeplinirea obligaţiilor ce îi revin privind evaluarea populaţiilor din speciile de mamifere prevăzute în anexele nr. 1 şi 2 la Legea nr. 407/2006, cu modificările şi completările ulterioare;

b) realizarea cotei de recoltă, pentru speciile de faună de interes cinegetic la care vânarea este permisă, aprobată prin ordin al conducătorului administratorului fondului cinegetic naţional, pentru fiecare sezon de vânătoare;

c) asigurarea hranei complementare a populaţiilor speciilor de vânat din cuprinsul fondului cinegetic, în conformitate cu instrucţiunile tehnice în vigoare;

d) organizarea şi desfăşurarea acţiunilor de îndepărtare a faunei cinegetice la solicitarea utilizatorului terenurilor agricole, precum şi asupra situaţiilor în care se pot produce pagube proprietarilor de terenuri agricole sau de animale domestice;

e) obligaţiile legale pe care proprietarii de terenuri, de culturi agricole/silvice şi de animale domestice le au în ceea ce priveşte practicarea vânătorii, prevenirea pagubelor şi acordarea de despăgubiri pentru pagubele produse de animalele sălbatice.

3.2. Unităţile administrativ-teritoriale de pe raza fondului cinegetic furnizează, la cerere, gestionarului acestuia informaţiile şi documentele deţinute cu privire la situaţia proprietăţii terenurilor incluse în fondul cinegetic.

3.3. Gestionarul fondului cinegetic colaborează cu unităţile administrativ-teritoriale de pe raza fondului cinegetic în vederea încheierii contractului de prestări servicii, astfel cum este prevăzut la art. 34 din Legea nr. 407/2006, cu modificările şi completările ulterioare, după modelul stabilit de comun acord de către părţile semnatare ale contractului.

3.4. Obligaţiile prevăzute la pct. 3.1 - 3.3 nu sunt limitative, iar în funcţie de problemele întâmpinate pe plan local şi caracteristicile zonei, semnatarii acordului de colaborare, de comun acord, pot stabili şi alte obligaţii.

**IV. Durata acordului de colaborare**

4.1. Prezentul acord de colaborare se încheie pentru perioada de valabilitate rămasă pentru derularea Contractului de gestionare a faunei cinegetice nr. .............../....................... încheiat între .................................. şi ......................., respectiv de la ............. până la ............., cu posibilitatea prelungirii în situaţia în care perioada de valabilitate a contractului de gestionare a fondului cinegetic se prelungeşte.

4.2. Clauzele cuprinse în prezentul acord de colaborare nu se modifică în cazul schimbului sau cesionării fondului cinegetic, modificându-se doar titularul de contract prin act adiţional încheiat între părţile semnatare ale acordului de colaborare.

**V. Alte prevederi**

5.1. În scopul realizării activităţilor propuse, părţile vor desemna persoane care vor răspunde de ducerea la îndeplinire a acestora.

5.2. Prezentul acord de colaborare poate fi modificat sau completat cu acordul scris al părţilor, în condiţiile legii.

5.3. În caz de încetare a acordului de colaborare, ca urmare a încetării contractului de gestionare a fondului cinegetic, proiectele convenite şi elaborate de către părţi vor fi implementate în comun până la finalizarea acestora, cu acordul noului gestionar.

5.4. Prezentul acord de colaborare intră în vigoare la data semnării acestuia de către ambele părţi.

5.5. Prezentul acord de colaborare se încheie în 2 exemplare, câte un exemplar pentru fiecare parte semnatară.

|  |  |
| --- | --- |
| **Reprezentantul legal**  **al gestionarului fondului**  **cinegetic,**  .........................  (numele şi prenumele,  funcţia şi semnătura) | **MUNICIPIUL CÂMPULUNG MOLDOVENESC**  **Primar,**  **Negură Mihăiță**  **Direcția economică,**  **Florescu Iuliana**  **Compartiment juridic,**  **Petroaie Paul** |

|  |  |  |  |
| --- | --- | --- | --- |
| **Președinte de ședință** | **Secretar general al municipiului,**  **Erhan Rodica** | **Direcția tehnică și urbanism**  **Director executiv adjunct,**  **Istrate Luminița** | **Întocmit,**  **Serviciul patrimoniu,**  **Șef serviciu**  **ing. Niță Luminița**  **ing. Zdrob George** |